Държавен вестник, бр. 60, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  60
Член 14
По взаимно съгласие между договарящите 
се страни в това споразумение могат да бъдат 
внесени изменения, които ще бъдат оформяни 
в отделни протоколи.
Член 15
1. Това споразумение влиза в сила в деня на 
получаването на второто уведомление, с което 
договарящите се страни си потвърждават, че 
вътрешните процедури, необходими за влизане 
в сила на споразумението, са изпълнени.
2. Това споразумение ще остане в сила за 
период от 5 години и ще бъде автоматично про­
дължено впоследствие за същия период, освен 
ако по всяко време която и да е договаряща 
се страна предаде на другата писмено известие 
за своето намерение да прекрати това споразу­
мение 6 месеца преди неговото прекратяване.
3. Всяка от договарящите се страни може 
да прекрати това споразумение чрез писмено 
уведомление до другата договаряща се страна. 
Действието на споразумението се прекратява 
от първия ден на четвъртия месец, следващ 
датата на получаване на уведомлението от 
другата договаряща се страна.
4. Считано от датата на влизане в сила 
на това споразумение, Търговската спогодба 
между правителството на Република България 
и правителството на Република Индонезия, 
подписана в Джакарта на 29 януари 2004 г., 
и Споразумението между правителството на 
Народна република България и правителството 
на Република Индонезия за икономическо и 
техническо сътрудничество, подписано в Со­
фия на 12 октомври 1990 г., се прекратяват.
5. Прекратяването на това споразумение 
няма да се отрази на валидността и продължи­
телността на които и да са текущи програми 
или проекти, сключени съобразно това спора­
зумение, докато тези програми и проекти не 
завършат, освен ако договарящите се страни 
не решат друго. 
В уверение на горното, долуподписаните, 
надлежно упълномощени за това от съответните 
правителства, подписаха това споразумение.
Изготвено в Ломбок, Индонезия, на 19 но­
ември 2009 г. в два оригинални екземпляра на 
български, индонезийски и английски език, 
като всички текстове са с еднаква автентич­
ност. В случай на различия при тълкуването 
английският текст ще се счита за меродавен.
За правителството на	
За правителството на
Република България:	
Република Индонезия:
Евгени Ангелов, 	
Ретно Марсуди,
заместник-министър	
генерален директор
на икономиката,	
за Америка и Европа
енергетиката и туризма	
в Департамента за
	
външни отношения
6099
ДЪРЖАВНА КОМИСИЯ 
ПО СИГУРНОСТТА 
НА ИНФОРМАЦИЯТА
СПОРАЗУМЕНИЕ
между правителството на Република България 
и правителството на Република Молдова за 
взаимна защита и обмен на класифицирана 
информация
(Утвърдено с Решение № 280 от 7 май 2008 г. на 
Министерския съвет. В сила от 30 юни 2010 г.)
Правителството на Република България и 
правителството на Република Молдова, нари­
чани по-нататък „страни“,
Като се споразумяха за провеждане на раз­
говори по въпроси, свързани с политиката и 
сигурността, и за разширяване и активизиране 
на политическото, военното и икономическото 
сътрудничество,
Водени от убеждението за промените в поли­
тическата ситуация в света и отчитайки важната 
роля на сътрудничеството между двете страни 
за стабилизирането на мира, международната 
сигурност и взаимното доверие,
Разбирайки, че при ползотворното сътруд­
ничество е възможно да се наложи обмен на 
класифицирана информация между страните,
Желаейки да създадат правила, регулиращи 
взаимната защита на класифицирана инфор­
мация, които ще се прилагат спрямо всички 
бъдещи споразумения и класифицирани дого­
вори, които ще се изпълняват между страните, 
съдържащи или включващи класифицирана 
информация, и като имат предвид настоящите 
международни споразумения, в които участват 
Република България и Република Молдова,
се договориха за следното:
Член 1 
Определения
За целите на това споразумение:
(1) „Класифицирана информация“ е инфор­
мацията, независимо от формата, естеството 
или начина є на пренасяне, създадена или в 
процес на създаване, на която е определено 
ниво на класификация за сигурност и която 
в интерес на националната сигурност и в съ­
ответствие с националното законодателство 
изисква защита срещу нерегламентиран достъп 
или унищожаване.
(2) „Нерегламентиран достъп до класи­
фицирана информация“ е всякаква форма на 
разкриване на класифицирана информация, 
включително злоупотреба, увреждане, предос­
тавяне и неправилно класифициране, както 
и всякакви други действия, водещи до нару­
шаване на защитата є или до загубване на 
такава информация, както и всяко действие 
или бездействие, довело до узнаване от лице, 
което не е оторизирано за това.